નવ મહિના સુધી બાળકને પોતાના ગર્ભમાં રાખવું, પ્રસુતિની અસહ્ય પીડા સહન કરવી, સ્તનપાન કરાવવું, રાત રાત ભર બાળક માટે જાગતા રહેવું, પોતે ભીનામાં રહીને બાળકને સુકામાં રાખવા, મીઠા મીઠા હાલરડાં સંભળાવવાને હૂફમાં છુપાવી રાખવું, તોતડી ભાષામાં સંવાદ અને મસ્તી કરવી, પ્રફુલ્લિત થઇ ઉઠવું, આંગળી પકડીને ચાલતા શીખવવું, પ્રેમથી વઢવું મારવું, રીસાવું-મનાવવું, બાળકના રક્ષણ માટે મોટામાં મોટા પડકારનો મક્કમતાથી સામનો કરવો અને મોટા થવા ઉપર પણ તે જ માસુમિયત અને પ્રેમ ભરેલું વર્તન.